MLDataScientist/Wikipedia-uzbek-2024-05-01 huggingface dataset:
Abu Ismoil Muhammad at-Termiziy

Abu Ismoil Muhammad at-Termiziy ( — Abu Ismoil Muhammad ibn Ismoil ibn Yusuf as-Sulamiy at-Termiziy al-Bag‘dodiy) — muhaddis, hadis hofizi.

So‘z va rivoyatlari ishonchli hadis hofizlaridan sanalgan Abu Ismoil Muhammad at-Termiziy asli termizlik bo‘lib, Bag‘dod shahrida yashagan. Olimning tavallud sanasi nomaʼlum. Hijriy 280-yilning ramazon oyida vafot etgan.

Qiroat va hadis ilmi 
Abu Ismoil Muhammad at-Termiziy qiroat ilmida ham o‘z zamonasining bilimdonlaridan bo‘lgan. Ibn Zakvondan qiroat ilmiga oid hadislarni rivoyat qilgan. Hadis talabida dunyoning Hijoz, Shom, Misr va Iroq yurtlariga safar qilib, Muhammad ibn Abdulloh al-Ansoriy, Abu Nuaym, Qosiba ibn Uqba, Muslim ibn Ibrohim, al-Humaydiy, Saʼid ibn Abu Maryam, Hammod ibn Molik al-Harastoniy, Ishoq ibn Arkun, Nuaym ibn Hammod va ularning safdoshlaridan hadis tinglagan. O‘z navbatida, Abu Ismoil Muhammad at-Termiziydan Abu Dovud, Imom at-Termiziy, Imom an-Nasoiy, Ibn Abu Daryo, Muso ibn Horun, Ibn Soʻid, Ibn Maxlad, al-Mahomiliy, Ismoil Saffof, Ahmad ibn Komil, Xaysama ibn Sulaymon, Abu Sahl ibn Ziyod, Abu Bakr ash-Shofe­’iy, Abu Bakr Najjod, Abu Abdulloh ibn Muhrim va boshqalar hadis rivoyat qilganlar.

Manbalarda Abu Ismoil Muhammad at-Termiziy ko‘proq imom Muhammad ash-Shofeʼiy fikr-qarashlarini bayon qiluvchi roviy sifatida zikr qilinadi. Abu Iso at-Termiziy „Sunan at-Tirmizӣ“da aytishicha, unga ash-Shofeʼiydan [[tahorat] va namoz bilan bog‘liq mavzularni Abu-l-Valid al-Makkiy ba­yon qilgan, Abu Ismoil Muhammad at-Termiziy va Yusuf ibn Yahyo al-Qurashiy al-Buvaytiylar ham ash-Shofeʼiydan naql qilganlar. Imom at-Termiziy o‘zining „Kitāb al-’ilal“ asarida ham Abu Ismoil Muhammad at-Termiziy nomini eslab o‘tgan.

Iqtiboslar 
Ad-Doniy aytadi: 

Ibn Hajar al-Asqaloniyning zikr qilishicha, hofiz Abu Ismoil Muhammad at-Termiziy hadis ri­voya­tida siqa roviy bo‘lgan.

Xatib al-Bag‘dodiy u haqda: 
, — deb aytgan.

Manbalarda hofizning hadis ilmiga oid qator asarlar muallifi ekani zikr qilinsa-da, ularning nomi keltirilmagan.

Adabiyotlar 

 Az-Zahabiy. Tazkira al-huffāz. — Bayrut-Lubnan: „Dor al-kutub al-’ilmiyya“, 1998. II, 135; 
 Ibn al-Asir. Al-Kāmil. — Bayrut-Lubnan: „Dor al-kutub al-’arabiy“, 1998. VI, 479; 
 Kahhola. Mu’jam al-muallifӣn. — Bayrut: „Dor ihyo at-turos“. IX, 62; 
 Abu Iyso Muhammad at-Termiziy. Sunani at-Termiziy. — T.: „Adolat“, 1999; 
 Imom Shamsiddin Zahabiy. Mashhur daholar siyrati. — T.: „Hilol-nashr“, 2017; 
 Mirzo Kenjabek. „Sunani at-Termiziy“ kitobida nomlari zikr qilingan Termiziylar // Buyuk Termiziylar. — T.: „O‘zME DIN“, 2017. 313.

Manbalar
Rapunzel (Disney)

Rapunzel Rapunzel (2010) nomli 50chi toʻliq metrajli Disney animatsion filmidagi xayoliy personajdir. Unga amerikalik aktrisa va xonanda Mandy Moore ovoz bergan.

Manbalar

Havolalar  

Rasmiy sahifasi
Rapunzel Disney malikalarida

Disney qahramonlari
Xayoliy qahramonlar
Ahmad ibn Husayn al-Xarqoniy

Ahmad ibn Husayn ibn Abdurrahmon ibn Abdurrazzoq ash-Shoshiy al-Xarqoniy al-Farobiy — faqih. U 1076-yili Ustrushananing Xarqona qishlog‘ida tugʻilgan. Ilm talabi bilan Samarqandning Farob qishlog‘ida muqim yashab qolgan. 1111-yili Farob qishlog‘ida vafot etgan.

Manbalar
Ahmad al-Kalobodiy

Ahmad ibn Muhammad ibn al-Husayn ibn Ali ibn Rustam al-Buxoriy, al-Kalobodiy — muhaddis va hofiz bo‘lgan. U 935-yilda tug‘ilib 1008-yilda jumaduloxir oyida vafot etgan.

Asarlari 
 „al-Irshod fi maʼrifati rijoli al-Buxoriy“ („Buxoriy shayxlarini bilish haqidagi ko‘rsatma“).

Manbalar
Ahmad al-Barqiy

Ahmad ibn Abdulloh al-Barqiy (Abu Bakr) — hofiz bo‘lgan. Uning sahobalarni bilish haqidagi asarlari bor. Ahmad al-Barqiy milodiy 884-yil (hijriy 270-yil) ramazon oyida vafot etgan.

Manbalar
Abu Ishoq Ibrohim al-Buxoriy

Abu Ishoq Ibrohim al-Buxoriy ( — Abu Ishoq Ibrohim ibn Muhammad ibn Hishom al-Buxoriy) — hanafiy faqihi.

„Al-Amiyn“ nomi bilan tanilgan alloma Abu Ishoq Ibrohim al-Buxoriy o‘z davrining ko‘zga ko‘ringan peshqadam faqihlaridan bo‘lgan. Olim hanafiy mazhabida faoliyat olib borgan.

Hadislari 
Abu Ishoq Ibrohim al-Buxoriy Abu-l-Muvajjah Muhammad ibn Amr, Sahl ibn Shozavayh, Abu Ali Solih ibn Muhammad Jazaralarning suhbatidan bahramand bo‘lib, ulardan hadis eshitgan. Bag‘dodga borib, u yerda hadis aytgan, shahar ahllari undan hadis rivoyat qilganlar. Olimdan shuningdek, Abu Umar ibn Hayyuvayh, Abdulloh ibn Usmon ad-Daqqoqlar rivoyat qilganlar. Abu Ishoq Ibrohim al-Buxoriy 950-yil (hijriy 337-yil)da haj safariga chiqqan. Yo‘lda turli yerlarda hadis rivoyat qilib borgan.

Iqtibos 
Al-Hofiz Muhammad ibn Abdulloh an-­Naysoburiy aytadi: 
.

Adabiyotlar 

 Al-Qurashiy. Al-Javāhir al-muziyya. — Karotash: „Maktaba Mir Muhammad“. I, 45; 
 Az-Zahabiy. Siyar. 1985. XV, 517; 
 Imom Shamsiddin Zahabiy. Mashhur daholar siyrati. — T.: „Hilol-nashr“, 2017. 136.

Manbalar
Ahmad al-Bardiyjiy

Ahmad ibn Horun Ruh al-Bardiyjiy (Abu Bakr) — muhaddis, hofiz, ishonchli, imonli va obro‘li inson bo‘lgan. Bag‘dodga kelib, shu yerda muqim yashab qolgan. Mazkur hofiz, faqih va hadis ilmining ishonchli manbasi hisoblangan muhaddislardan biri bo‘lgan. Ahmad al-Bardiyjiy milodiy 844-yil (hijriy 230-yil)dan keyin yoki oldin tug‘ilgan. Ko‘p maʼlumolarni to‘plagan va tasnif qilgan. Arxeologiya ilmi bo‘yicha isteʼdodli olim bo‘lgan. Hadislar aytgan. 

Barjidiy milodiy 914-yil (hijriy 301-yil) ramazon oyida Bag‘dodda vafot etgan .

Manbalar
Ahmad as-Sabotiy

Ahmad ibn Abdulloh ibn Ahmad ibn Sobit as-Sabotiy al-Buxoriy – faqih va faroiz ilmi bo‘yicha yetuk olim bo‘lgan. Bag‘dodda tahsil olgan va o‘sha yerda milodiy 1055-yil (hijriy 447-yil) vafot etgan. Ahmad as-Sabotiy  taʼlif etgan asarlardan: 
 al-Muhazzib fi-l-faroiz (Faroiz ilmi bo‘yicha tarbiya beradigan kitob).

Manbalar
Ahmad as-Sulaymoniy

Ahmad ibn Ali Amr ibn Ahmad ibn Ibrohim ibn Yusuf ibn Anir as-Sulaymoniy, al-Poykandiy (Abul Fazl). U milodiy 923-yil (hijriy 311-yil) tug‘ilgan. Bir qancha yurtlarga safar qilgan. O‘z davrida isnod keltirish, yodlash va ishonchli hadislarni keltirishda unga teng keladigani bo‘lmagan. Ko‘plab katta va kichik asarlar yaratgan. Har haftada biron narsa yozar va uni Poykanddan Buxoro jome masjidiga olib borar va u yerda hadis o‘rganar edi. U ulamolardan, undan esa boshqalar rivoyat qilganlar. 
Ahmad as-Sulaymoniy milodiy 1014-yil (hijriy 404-yil) zulqaʼda oyida vafot etgan.

Manbalar
Ahmad as-Sobuniy

Ahmad ibn Mahmud ibn Abu Bakr as-Sobuniy al-Buxoriy, al-Hanafiy (Nuruddin, Abu Muhammad) – faqih va mutakallim bo‘lgan. 
Ahmad as-Sobuniy Buxoroda milodiy 1184-yil (hijriy 580-yil) safar oyining 6-sanasida vafot etgan. U tasnif qilgan asarlar:
 „al-Kifoya fi-l-hidoya“ („Hidoya“ haqida yetarli maʼlumot beruvchi kitob)
 „al-Bidoya va-nnihoya“ („Hidoya“ning boshi va oxiri)
 „al-Mug‘niy“ („Qanoatlantiruvchi kitob“)
Mazkur asarlarning barchasi din asoslari haqida yozilgan.

Manbalar
Ahmad al-Uqayliy

Ahmad ibn Muhammad ibn Ahmad al-Uqayliy al-Ansoriy al-Buxoriy (Shamsuddin) — hanafiy faqih bo‘lgan. U fiqh ilmini onasi tomonidan bobosi (Sharafuddin)dan o‘rgangan. 
Ahmad al-Uqayliy Buxoroda milodiy 1259-yil (hijriy 657-yil) vafot etgan.

Asarlari
 „Nazm al-jomiʼ assag‘iyr“ (Shayboniy qalamiga mansub „al-Jomiʼ as-sag‘iyr“ning nazmiy shakli)
 hanafiy fiqh sohalarini yoritishga bag‘ishlangan mazkur asarning sharhi

Manbalar
Ahmad ibn Muhammad al-Juloboziy

Ahmad ibn Muhammad ibn Shuayb ibn Horun al-Juloboziy — faqih. Juloboz nisbasi Naysoburning katta mahallasining nomidan olingan. Ahmad ibn Muhammad al-Juloboziy milodiy 950-yil (hijriy 338-yil) zulqaʼda oyida vafot etgan.

Manbalar
Ahmad ibn G‘oziy at-Turkmoniy

Ahmad ibn G‘oziy ibn Ali ibn Sher at-Turkmoniy — muhaddis va faqih. U ulamolardan, ulamolar ham undan hadis rivoyat qilganlar. 
Ahmad ibn G‘oziy at-Turkmoniy milodiy 1297-yil (hijriy 696-yil) vafot etgan. .

Manbalar
Ahmad ibn Abu Said al-Buxoriy

Ahmad ibn Abu Said Ahmad ibn Abulxattob Muhammad ibn Ibrohim ibn Ali at-Tabariy al-Buxoriy, al-Kaʼbiy — faqih. Qozi bo‘lgan. U milodiy 1097-yil (hijriy 490-yil) tavallud topgan. Naysoburda hanafiy mazhabi fiqhidan bir necha yil taʼlim olgan.
Ahmad ibn Abu Said al-Buxoriy milodiy 1165-yil (hijriy 560-yil)ga yaqin vafot etgan.

Manbalar
Ahmad as-Sibgʻiy

Ahmad ibn Abdulloh ibn Yusuf ibn al-Fazl as-Sibg‘iy — faqih. Samarqandning Sibg‘ yoki Sibog‘ nomli joyida tavallud topgan. Ilm talabi bilan Bag‘dodga va keyin muqaddas haj safari bilan Makka va Madina shaharlarida bo‘lgan.
Ahmad as-Sibg‘iy milodiy 1132-yil (hijriy 526-yil) rajab oyining 8-sanasi payshanbada 70 yoshida vafot etgan.

Manbalar
Ahmad ibn Abdulvohid al-Buxoriy

Ahmad ibn Abdulvohid ibn Ahmad al-Maqdisiy al-Hanbaliy (Abul Abbos). U milodiy 1169-yil (hijriy 564-yil)da tavallud topgan. “Buxoriy” laqabi bilan mashhur bo‘lgan, usul, mantiq va falsafa ilmlarining bilimdoni sanalgan. 
Ahmad ibn Abdulvohid al-Buxoriy milodiy 1226-yil (hijriy 623-yil) vafot etgan.

Manbalar
Abu Kabsha

Abu Kabsha ( — Abu Kabsha Sulaym) — Payg‘ambar ozod qilgan qul.

Abu Kabsha asli fors bo‘lib, Makka yoki Davs qabilasining arablashgan urug‘idan. Ismining Avs yoki Salama bo‘lgani ham rivoyat qilingan. Payg‘ambar sotib olib ozod qilgan o‘ttizga yaqin qullardan biri bo‘lgan Abu Kabshaning nima sababdan qul bo‘lgani nomaʼlum.

Janglardagi ishtiroki 
Abu Kabsha Madinaga hijrat qilganida, avval Qubodagi uyida Rasulullohni bir necha kun mehmon qilgan Madina ashroflaridan Kulsum ibn Hidmning uyi­da qoladi. Payg‘ambar bilan birga Badr, Uhud va boshqa g‘azotlarda qatnash­gan. Ibn Hishomning bergan maʼlumotiga ko‘ra, Badr g‘azotida musulmonlarning faqatgina yetmishta tuyasi bo‘lgani sababli Hamza bilan Zayd ibn Horisa va Abu Kabsha bilan Payg‘ambar ozod etgan asli habash qul Anasa (Unaysa) bitta tuya­ga navbat bilan minganlar.

Vafoti 
Abu Kabshaning hadis rivoyat etgani manbalarda zikr qilinmagan. U Umar xalifa etib saylangan kun (13-hijriy yil, 22 jumodul-oxir, milodiy 634-yil, 23-avgust) vafot etgan.

Boshqa kishilar bilan adashtirilishi 
Sahobalar orasida Abu Kabsha al-Anmoriy al-Mazhijiy ismli shaxs bo‘lib, uning Rasululloh bilan Abu Bakrdan rivoyatda bo‘lgani zikr qilingan. Ibn Abdulbar bu ikki shaxsni bir-biri bilan adashtirib yuborgani sababli Abu Kabsha al-Anmoriyning roviylarini Abu Kabshaning roviylari sifatida ko‘rsatgan. Tobeʼin muhaddislar orasida ham Abu Kabsha kunyasi bilan tanilgan ikki kishi bor. Ulardan biri Abu-d-Dardo, Savbon va Abdulloh ibn Amr kabi sahobalardan hadis rivoyat qilgan Abu Kabsha as-Saluliy, ikkinchisi esa, Abu Muso al-Ash’ariydan rivoyatda bo‘lgan Abu Kab­sha as-Sadusiy al-Basriylardir. Bularning Abu Kabsha bilan bog‘liqligi yo‘q.

Payg‘ambarni emizgan onalari Halimaning eri va ona tomonidan bobosining kunyalari ham Abu Kabsha bo‘lgan. Qurayshlik mushriklar Rasulullohni butparast arablardan farqli eʼtiqodga ega bo‘lgan hamda yulduzga ibodat qilgan Abu Kabsha al-Xuzoiyga o‘xshatganlari bois, Ibn Abu Kabsha der edilar.

Adabiyotlar 

 Ibn Hishom. As-Sӣra. II, 122, 264, 334; 
 Ibn Saʼd. At-Tabaqāt. III, 49; 
 Ibn al-Asir. Usd al-g‘āba. II, 448; VI, 261-262; 
 Ibn Hibbon. As-Siqāt. II, 159-160; 
 Ibn Hajar. Tahzӣb at-tahzӣb. XII, 209; 
 Al-Omiriy. Bahja al-maxāfil va bug‘ya al-amāsil. — Qohira: 1330-31. II, 150; 
 Ali Yardım. „Ebû Kebşe“. TDV İA. — İstanbul: 1994. X, 176.

Manbalar
Abu Komil al-Anbarduvoniy

Abu Komil al-Anbarduvoniy ( — Abu Komil Ahmad ibn Muhammad ibn Ali ibn Muhammad ibn Basir ibn Ahmad ibn al-Husayn al-Basiriy al-Anbarduvoniy al-Buxoriy) — hanafiy faqihi.

Abu Komil al-Anbarduvoniy „al-Basiriy“ nomi bilan tanilgan bo‘lib, tarixchilardan Abdulqodir al-Qurashiy va Umar Rizo Kahhola uning ajdodlari qatorida zikr qilingan Basirni Nasir, mazkur nisbasini esa, al-Nasiriy tarzida o‘qiganlar.

Iqtibos 
Abu Komil al-Anbarduvoniy Abu-l-Hasan al-Buzjoniyning nabirasi bo‘lgan. As-Sam’oniyning zikr qilishicha, shofe’iy mazhabida faoliyat olib borgan. 

Yoqut al-Hamaviyga ko‘ra:

Taʼlimi 
Abu Komil al-Anbarduvoniy ilm talabida Samarqandga safar qilib, Abu-l-Fazl al-Kog‘oziydan hadis tinglagan. Shuningdek, Abu Bakr Muhammad ibn Idris ibn al-Hasan al-Jarjaroiy al-Hofiz, Abu Mas’­ud al-Bajliy, Abu-l-Husayn Ahmad ibn Muhammad ibn Qosim al-Forisiy, Abu Tohir Muhammad ibn Yaʼqub ad-Daymasiylardan taʼlim olgan. O‘z asarida Abu-l-Hasan Ali ad-Doraqutniy va Abdulg‘aniy ibn Saʼidlardan naql qilgan.

Asari 

 „Al-Muzāhāt va-l-muzāfāt“

Vafoti 
Abu Muhammad Abdulaziz an-Naxshabiy al-Hofizning aytishicha, olim vabo kasalligidan 1057-1058-yillar (hijriy 449-yil)da vafot etgan.

Adabiyotlar 

 Yoqut. Mu’jam. — Misr: „As-Saʼoda“, 1906. I, 342; 
 As-Sam’oniy. Al-Ansāb. — Bayrut: „Dor al-jinon“, 1988. I, 213-214, 364-365; 
 Al-Qurashiy. Al-Javāhir al-muziyya. — Karotash: „Maktaba Mir Muhammad“, I, 112-113; 
 Hoji Xalifa. Kashf az-zunӯn. — Misr: „Dor as-Saʼoda“, 1893-1894. II, 451; 
 Ibn al-­Asir. Al-Lubāb. — Bayrut: „Dor Sodir“, I, 68; 
 Kahhola. Mu’jam al-muallifӣn. — Damashq: 1957. II, 631; 
 A. Babadjanov. „Anbarduvoniy“. Islomshunoslik qomusiy lug‘ati. — T.: „Movarounnahr“, 2013. 89.

Manbalar
Abu Komil al-Misriy

Abu Komil al-Misriy ( — Abu Komil Shujoʻ ibn Aslam ibn Muhammad ibn Shujoʻ al-Hosib al-Misriy) — matematik olim.

Hayoti va faoliyati 
Abu Komil al-Misriy taxminan 830-yillarda tavalllud topgan. Manbalarda hayoti haqida maʼlumotlar kam uchraydi. Ularda Ahmad ibn Tulun zamonida yashagani, kemasozlik inshootining muhandisi bo‘lgani, baʼzilarida esa muhosib (hisobchi) sifatida faoliyat olib borgani haqida maʼlumotlar keltirilgan. „Al-Hosib“ nisbasi ham shunga dalolat qiladi.

Abu Komil al-Misriy matematika tarixida Sharq va Gʻarbga o‘zining katta taʼsirini o‘tkazgan misrlik olim deya eʼtirof etiladi. Mazkur fanga oid bir nechta asarlar muallifi.

Asarlari 

 Algebra faniga oid „Al-Muqābala“ asari bu sohada Muhammad ibn Muso al-Xorazmiyning asaridan keyingi o‘rinda turadi. Ibn Xaldun bu asarni al-Xorazmiyning kitobidan keyin algebra sohasida eng mukammal tadqiqot sifatida baholagan. Abu Komil al-Misriyning taʼsiri Abu Bakr Mu­hammad ibn al-Husayn al-Karajining asariga, so‘ng Leonardo Pizanskiy (Fibonachchi)ning „Liber abaci“ asariga turtki bo‘lgan. O‘rta asrlarda Yevropada ushbu risola ispan, ibroniy va lotin tillariga tarjima qilingan. Asarda qoidalar al-Xorazmiydan olingan misollar yordamida tushuntiriladi, ammo geomet­rik isbotlarda Abu Komil al-Misriy boshqa yo‘ldan boradi, yaʼni Evklid prinsiplariga asoslanadi;

 „Risāla fi-l-muxammas va-l-mu’ashshar“ asari arabcha asl nusxada saqlanmagan va u faqat ibroniy va lotin tarjimalaridan maʼlum. Leonardo Pizanskiy Abu Komil al-Misriyning bu risolasini bilgan va uni „Geometriya amaliyoti“ asarida qo‘llagan;

 „Kitāb al-jabr va-l-muqābala“. Abu Komil al-Misriyning eng muhim va eng katta asari. Bu kitob „Kitāb ash-shāmil“ nomi bilan ham ataladi. Asar Ali ibn Ahmad al-Imroniy, Abu-l-Qosim al-Qurashiy, Ibrohim ibn Umar as-Subuniylar tomonidan sharhlangan bo‘lib, ularning hech biri bizgacha yetib kelmagan;

 „Kitāb at-tarāif fi-l-hisāb“;

 „Risāla fi-l-muxammas va-l-mu’ashshar“.

Shuningdek, quyidagi asarlar ham unga nisbat berilgan:

 „Kitāb al-jam’ va-t-tafrӣq“;

 „Kitāb kamāl al-jabr va tamāmih va-z-ziyāda fӣ usӯlih“. Bu asar „Kitāb al-Kāmil“ nomi bilan ham mashhur;

 „Kitāb al-vasāyā bi-l-jabr va-l-muqābala“;

 „Kitāb al-vasāyā bi-l-juzӯr“;

 „Kitāb al-misāha va-l-handasa“ va boshqalar.

Adabiyotlar 

 G. O. Baygojina. O prinsipe klassifika­sii zadach u Abu Kamila v yego „Knige ob neopredelyonnix zadachax“. Istoriko-matematiches­kiye issledovaniya, 1 (36), 1995. s. 61-66; 
 G. P. Matviyevskaya. Ucheniye o chisle na srednevekovom Blijnem i Srednem Vostoke. — Tashkent: „Fan“, 1967; 
 R. Lorch. Abu Kamil on the pentagon and decagon. Vestigia mathematica, 1993. 215-252; 
 Cengiz Aydin. „Ebû Kâmil“. TDV İA. — İstanbul: 1994, X. 172-174.

Manbalar
Ali Asg‘ar Mazandaroniy

Katta Oyatulloh Ali Asg‘ar Mozandaroniy (1826-1911) — asli Amirkoladan bo‘lgan eronlik ulamo. U koʻplab shia musulmonlari uchun yoʻlboshchi boʻlgan.

Hayoti 
Mozandaroniy Mirzo Habibuloh Rashti, Mola Esmoil Borojerdi, Muhammad Ashrafiy, Muhammad-Kazem Xurosoniy va Najafdagi Mirzo Husayn Xalili Tehroniy madrasasida islomshunoslik boʻyicha tahsil olgan. O‘qishni tamomlab, Mozandarondagi Amirkola va Babolga qaytib kelib, u yerda diniy ishlarga mas’ul bo‘lgan.

Oʻlimi 
Mozandaroniy 1911-yilda vafot etgan. Uning o‘limidan so‘ng Babol Amirkola shahar bozorlari yopildi, odamlar motamda qora kiyinishgan. Mozandaroniy Rizvon bog‘iga dafn etilgan. Uning qabri Rizoxon tomonidan vayron qilingan, ammo keyinchalik Mozandaroniyning nabirasi Hoj Ali Asg‘ar Xalili Amiriy tomonidan taʼmirlangan.

Manbalar 

1911-yilda vafot etganlar
1826-yilda tugʻilganlar
Oliver Sarkic

Oliver Sarkich (Oliver asli Chernogoriyalik; 1997-yil 23-iyulda tug'ilgan) - "Paxtakor" da hujumkor yarim himoyachi sifatida o'ynaydigan professional futbolchi. U 21 yoshgacha bo'lgan Chernogoriya terma jamoasida o'ynagan. U Anderlext va Benfika akademiyalari orqali kelgan. U shuningdek Fafe, Lids Yunayted, Barakaldo, Burton Albion, Mansfild Taun va Blekpul klublarida o'ynagan.

Klub faoliyati

Erta martaba 
2014-yil 1-sentabrda Sarkich Belgiyaning “Anderlext” klubidan Portugaliya chempioni “Benfika” ga o‘tdi va ularning yoshlar jamoasiga tayinlandi. U Benfika B safida 2015-yil 11-yanvarda Segunda Liga doirasida Portu B ustidan 3:2 hisobida g'alaba qozongan o'yinda debyut qildi 2015-yilning 14-fevralida u “Oliveyrense”ga qarshi o‘z uyida 4:1 hisobida g‘alaba qozongan o‘yinda ikkita gol urdi.

2017-yilning yanvarida Sharkich AD Fafega mavsum oxirigacha ijara asosida o'tdi, ijara davrida u 19 ta o'yinda maydonga tushib, 2 bor gol urdi. 2017-yil iyul oyida u o'sha paytdagi Premer-liga vakili "Suonsi Siti" uchun sinov o'tkazdi, u Glentoran va Kliftonvilga qarshi U 23ga qarshi ikkita o'rtoqlik o'yinida qatnashdi.

Lids Yunayted 
2017-yilning 8-sentabrida Sarkich Angliyaning “Lids Yunayted” jamoasiga 2017-yilning 31-dekabriga qadar ijara shartnomasi asosida o‘zining 23 yoshgacha bo‘lgan jamoasiga tayinlangan edi. U 2018-yilning 11-yanvarida “Lids Yunayted” bilan doimiy shartnoma imzoladi, shartnomasi 2020-yilgacha va yana bir yil klub varianti bilan tuzilgan.

2018-yil 1-sentabrda Sarkich Ispaniya Segunda B divizionining "Barakaldo CF" klubiga bir mavsumga ijara asosida qo‘shildi.

Burton Albion 
2019-yilning 27-iyulida Sarkich Chesterfildga qarshi mavsumoldi o‘rtoqlik o‘yinida “Lids”dan sinov tariqasida EFL ligasining birinchi jamoasi “Byorton Albion” ga qo‘shildi. 1-avgustda u noma’lum raqam uchun doimiy shartnoma asosida “Albion”ga qo‘shildi. U Burton uchun birinchi golini 2019-yil 25-sentabrda “Bornmut"ga qarshi EFL kubogi bahsida kiritdi.

Blekpul 
Sharkich 2020-yilning 9-iyulida “Blekpul” bilan ikki yillik shartnoma imzoladi. 2021-yilning 1-fevralida Sharkich 2020-21-yilgi mavsumning qolgan qismi uchun 2-liga vakili “Mansfild Taun”ga ijara asosida qo‘shildi.

U klub tomonidan 2022-yilning 26 yanvarida o'zaro kelishuvga ko'ra qo'yib yuborilgan.

2022-yilning 3-fevralida Sharkich yil oxirigacha O‘zbekiston Superligasi vakili “Paxtakor” safiga qo‘shildi. 2022-yil yozgi transfer oynasi vaqtida o'zaro kelishuvga ko'ra shartnoma bekor qilindi.

Shaxsiy hayot 
Sharkichning Matiya ismli egizak akasi bor, u ham futbolchi. Sharkich Belgiyada o'sgan va Bryussel Britaniya maktabida o'qigan.

Faoliyat statistikasi

Manbalar

Havolalar 

 Oliver Sarkic at ForaDeJogo (archived) 
 Oliver Sarkic at Soccerway 
 Oliver Sarkic – UEFA competition record (archive) 
Ispaniyadagi muhojir futbolchilar
Segunda División B oʻyinchilari
Angliya futbolchilari
Futbol assotsiatsiyasi hujumchilari
Yashayotgan insonlar
1997-yilda tugʻilganlar
Paxtakor jamoasi futbolchilari
Chernogoriya futbolchilari
Deraz Kola qishloq okrugi

Deraz Kola qishloq okrugi () — Eronning Mozandaron ustoni Babol okrugiining Bobol Kenar tumanidagi qishloq okrugi (dehiston). 2006-yil aholini roʻyxatga olish maʼlumotlariga koʻra, uning aholisi 7,431 nafar, 2,136 oiladan iborat. Qishloq okrugida 44 ta qishloq bor.

Manbalar 

Eron qishloq okruglari
Babol Kenar tumani

Bobol Kenar tumani () — Eronning Mozandaron ustonining Bobol okrugidagi tuman (baxsh). 2006-yil aholini roʻyxatga olish maʼlumotlariga koʻra, uning aholisi 24,946 nafar, 6,788 oiladan iborat bo‘lgan. Tumanda bitta shahar bor: Marzikola. Tumanda ikkita qishloq okrugi (dehiston) mavjud: Bobol Kenar qishloq okrugi va Deraz Kola qishloq okrugi.

Manbalar 

Eron tumanlari
Botir Asadov

Botir Zokirovich Asadov — oʻzbek iqtisodchisi va diplomati. 2018-yildan Oʻzbekistonning Rossiyadagi elchisi.

Biografiyasi

Maʼlumoti 
1995-1999 — Toshkent davlat iqtisodiyot universiteti talabasi.

2006-2008 — O‘zbekiston Respublikasi Strategik tahlil va istiqbolni belgilash oliy maktabi magistranti.

Ingliz va rus tillarini biladi.

Mehnat faoliyati 
2000-2002 — O‘zbekiston Respublikasi Tashqi iqtisodiy aloqalar vazirligi strategik va marketing tadqiqotlari bosh boshqarmasi qoshidagi Marketing tadqiqotlari boshqarmasi yetakchi mutaxassisi, bosh mutaxassisi.

2002-2005 — Jahon bozorlarini marketing tadqiqotlari va strategik prognozlar bosh boshqarmasi bosh mutaxassisi, bo‘lim boshlig‘i, Tashqi iqtisodiy aloqalar agentligi raisi o‘rinbosari.

2005-2007 — Tashqi savdo kompaniyalari faoliyatini muvofiqlashtirish boshqarmasi boshlig‘ining o‘rinbosari, boshlig‘i, O‘zbekiston Respublikasi Tashqi iqtisodiy aloqalar, investitsiyalar va savdo vazirligi Marketing va jahon bozorlari prognozlari, barqaror hamkorlikni rivojlantirish bosh boshqarmasi boshlig‘i.

2007-2012 — O‘zbekiston Respublikasi Prezidenti huzuridagi Milliy xavfsizlik kengashi devonining yetakchi maslahatchisi.

2012-2013 — Tashqi ishlar vazirligining MDH, KXShT va ShHT tashkilotlari bilan hamkorlik bo‘yicha boshqarmasi boshlig‘i.

2013-2015 — O‘zbekiston Respublikasining Xitoy Xalq Respublikasidagi elchixonasi maslahatchisi, O‘zbekiston Respublikasining ShHT Kotibiyatidagi doimiy vakili.

2015-2017 — O‘zbekiston Respublikasining Koreya Respublikasidagi Favqulodda va Muxtor Elchisi.

2017-2018 — O‘zbekiston Oliy Majlisi Senatining Xalqaro munosabatlar, tashqi iqtisodiy aloqalar, xorijiy investitsiyalar va turizm masalalari qo‘mitasi raisining o‘rinbosari.

2017-2018 — O‘zbekiston Savdo-sanoat palatasi raisining o‘rinbosari, O‘zbekiston Respublikasi Oliy Majlisi Senatining xalqaro munosabatlar, tashqi iqtisodiy aloqalar, xorijiy investitsiyalar va turizm masalalari qo‘mitasi aʼzosi.

2018-2018 — Oʻzbekiston Respublikasi tashqi ishlar vazirining birinchi oʻrinbosari.

2018-yil 11-oktyabrdan — O‘zbekiston Respublikasining Rossiya Federatsiyasidagi Favqulodda va Muxtor Elchisi.

Manbalar 

Oʻzbekistonning Rossiyadagi elchilari
Yashayotgan insonlar
Babol Kenar qishloq okrugi

Babol Kenar qishloq okrugi () — Eronning Mozandaron viloyati Babol okrugining Bobol Kenar tumanidagi qishloq okrugi (dehiston). 2006-yil aholini roʻyxatga olish maʼlumotlariga koʻra, uning aholisi 16,990 nafar, 4,491 oiladan iborat boʻlgan. Qishloq okrugida 26 ta qishloq bor.

Manbalar 

Eron qishloq okruglari